Gyula Andrássy
        
         (jr.)
Store norske leksikon,Historie,Verdens historie og samtidshistorie,Europa,Ungarns historie
Gyula Andrássy jr. var en ungarsk politiker og diplomat. Han var innvalgt i det ungarske deputertkammer fra 1885, og fra 1894 var han flere ganger medlem av regjeringen. Andrássy tilhørte det liberale partiet og stod i skarp opposisjon til statsminister István Tisza.
Under første verdenskrig inntok Andrássy en moderat og fredsvennlig holdning. 21.–31. oktober 1918 var han utenriksminister i Østerrike-Ungarns siste fellesregjering, og han rettet en mislykket henvendelse til den amerikanske presidenten Woodrow Wilson om separatfred. I 1921 ble Andrássy fører for det legitimistiske, kristelig-nasjonale parti og understøttet keiser Karls kuppforsøk i Ungarn i oktober samme år. Han var deretter fengslet i noen måneder.Gyula Andrássy jr. var sønn av grev Gyula Andrássy. Les mer i Store norske leksikon Ungarns historie